หน้าแรก ทิปคอมพิวเตอร์
บทเรียนออนไลน์ ดาวน์โหลด จาวาสคริปต์ ข่าวไอที บทความไอที เว็บไดเร็คทอรี่ เว็บบอร์ด

Online 1159

เมนูหลัก

การแก้ปัญหาคอมพิวเตอร ์

การบำรุงรักษาคอมพิวเตอร์

เทคนิคการปรับแต่ง Win 98 และ Me

ครบเครื่องเรื่องโอเวอร์คล๊อค

การใช้โปรแกรมต่าง ๆ

ความรู้เรื่อง ADSL และการ Config

ทดสอบความรู้คอมพิวเตอร์ออนไลน์

ศัพท์คอมพิวเตอร์และอินเตอร์เน็ต

รวมของฟรีในอินเตอร์เน็ต

โปรโมทเว็บไซค์ให้ดังฟรี ๆ

แนะนำร้านซ่อมคอมพิวเตอร์

แนะนำสถานที่เรียนคอมราคาถูก

หาเพื่อนใหม่, หากิ๊ก MSN

ตลาดซื้อ-ขายสินค้าบีคอม

สมัครงาน,ลงประกาศรับสมัครงาน

ลงประกาศโฆษณาประชาสัมพันธ์ฟรี

ทิปคอมพิวเตอร์ (Eng V.)

รู้ลึกรู้จริง Google AdSense

ตั้งบีคอมไว้เป็นหน้าแรก

แนะนำติชมบีคอม

Hosted by

ทิปคอมพิวเตอร์

ค้นหาเว็บไซค์

ดูแลข้อมูล
และธัมบ์ไดรฟ์ให้อยู่กับคุณนานๆ

ถาม:
ผมเพิ่งซื้อธัมบ์ไดรฟ์มาใช้เป็นตัวแรกครับ ความจุตั้ง 1GB
แน่ะ แต่ขนาดของมันเล็กนิดเดียว น่ากลัวหายจริงๆ
รบกวนช่วยแนะนำวิธีดูแลธัมบ์ไดรฟ์
และข้อมูลที่อยู่ในนั้นให้กับมือใหม่อย่างผมด้วยครับ
ตอบ:
อุปกรณ์จัดเก็บข้อมูลแบบพกพายอดฮิตที่ผู้ใช้ทั่วไปมีกันแทบทุกคนก็คือ
ธัมบ์ไดรฟ์ (USB thumb drive, flash drive, key drive หรือ
jump drive)
ซึ่งส่วนใหญ่จะนิยมใช้ถ่ายโอนข้อมูลระหว่างคอมพิวเตอร์ที่บ้าน
ที่ทำงาน หรือโรงเรียน แต่ถ้าคุณไม่ใส่ใจเรื่องความปลอดภัย
ปัญหาใหญ่ก็อาจเกิดขึ้นได้

เนื่องจากนับวันธัมบ์ไดรฟ์จะมีขนาดเล็กลง พกพาสะดวก
และใช้งานง่าย เพียงแค่เสียบมันเข้ากับพอร์ตยูเอสบี
ก็สามารถถ่ายโอนข้อมูลได้ตั้งแต่ความจุ 16MB ไปจนถึง 8GB
แล้ว แต่ในทางกลับกัน มันหายง่ายมาก (ถูกขโมยก็ง่ายด้วย)
ลองคิดดูว่า ถ้าข้อมูลที่อยู่ในนั้นเป็นข้อมูลสำคัญล่ะ
หรือที่แย่ไม่แพ้กันก็คือ
มันอาจจะกลายเป็นพาหะชั้นหรูในการแพร่กระจายไวรัสระหว่างคอมพิวเตอร์ได้อีกด้วย
ข้อปฏิบัติ 4
ข้อต่อไปนี้จะช่วยให้คุณใช้ธัมบ์ไดรฟ์ได้อย่างปลอดภัยไร้กังวล

เก็บไว้ใกล้ตัว-ไม่ต้องกลัวหาย
ด้วยความที่พวกเราไม่ค่อยระมัดระวังในการพกพาไดรฟ์พวกนี้
ส่วนใหญ่แล้ว มักจะหลงลืมไว้ตามที่ต่างๆ เวลาหยิบออกมาวาง
หรือแม้แต่ติดไปกับเครื่องคอมพ์ชาวบ้าน เพราะลืมขอคืน
บางคนชอบคล้องไว้กับกุญแจ
ซึ่งเป็นของที่ชอบทำหายอันดับต้นๆ วิธีน่าสนใจที่สุดคือ
เลือกรุ่นที่มีสายคล้องคอไว้ แม้จะดูไม่สวยงามเท่าไร
แต่มันลดโอกาสทำหาย และถูกขโมยได้เกือบ 100% อีกนิดนึง
ควรเลือกรุ่นที่สายต่ออยู่กับตัวธัมบ์ไดรฟ์
หลีกเลี่ยงการเลือกใช้รุ่นที่สายคล้องคอผูกกับฝาครอบนะครับ

ระวังไวรัส
ต้องถือเป็นข้อควรระวังในการใช้งานธัมบ์ไดรฟ์อันดับต้นๆ
เลย เพราะโดยพื้นฐานแล้ว
ธัมบ์ไดรฟ์ก็จะมีลักษณะการใช้งานเหมือนกับฟลอปปี้ดิสก์
ซึ่งนั่นหมายความว่า
ไวรัสสามารถใช้ธัมบ์ไดรฟ์เป็นสื่อพาหะสำหรับการแพร่กระจายได้เป็นอย่างดี
ดังนั้น เวลาใช้งานธัมบ์ไดรฟ์ คุณควรแน่ใจก่อนว่า
เป็นการถ่ายโอนเฉพาะไฟล์ข้อมูลเท่านั้น
(ซึ่งก็อาจจะยังไม่ปลอดภัยอยู่ดี)
ประเด็นที่สำคัญกว่าก็คือ ควรแน่ใจว่า
คุณกำลังเชื่อมต่อธัมบ์ไดรฟ์กับคอมพิวเตอร์ที่รันซอฟต์แวร์แอนตี้ไวรัสที่ได้รับการอัพเดตสม่ำเสมอ
และในกรณีที่คอมพ์ของคุณรันแอนตี้ไวรัส
เวลาต่อกับธัมบ์ไดรฟ์
ซอฟต์แวร์แอนตี้ไวรัสในเครื่องคอมพ์จะสแกนธัมบ์ไดรฟ์ให้ด้วย
อย่างไรก็ตาม ถ้าไม่แน่ใจธัมบ์ไดรฟ์ที่รับมา
ก็ไม่ควรเชื่อมต่อเข้ากับคอมพ์ของคุณเด็ดขาด

เข้ารหัสข้อมูล เพื่อรักษาความลับ
ถ้าหากธัมบ์ไดรฟ์ของคุณหาย
นั่นหมายความข้อมูลของคุณตกไปอยู่ในมือของผู้ที่พบมันด้วย
และถ้าหากคนผู้นั้นบังเอิญเป็นคู่แข่งคุณโดยตรง
อะไรจะเกิดขึ้น ดังนั้น
หากคุณใช้ธัมบ์ไดรฟ์เก็บข้อมูลสำคัญ
การเข้ารัหสข้อมูลดูเหมือนจะเป็นเรื่องที่ปฏิเสธไม่ได้
ซึ่งการเข้ารหัสข้อมูล (Encryption)
จะทำให้ข้อมูลเปิดอ่านไม่รู้เรื่องจนกว่าจะได้รับพาสเวิร์ดที่ถูกต้อง
ซึ่งควรเลือกเข้ารหัสที่ระดับ 128 บิต เพื่อความปลอดภัย
ธัมบ์ไดรฟ์รุ่นใหม่ๆ
จะมาพร้อมกับคุณสมบัติการเข้ารหัสข้อมูลมาด้วย
แต่อย่าลืมตรวจสอบให้แน่ใจนะครับว่า
ซอฟต์แวร์ที่ให้มาไม่ใช่รุ่นทดลอง เพราะไม่เช่นนั้น
คุณอาจจะต้องจ่ายตังค์ค่าซอฟต์แวร์ในภายหลัง

สำรองข้อมูลให้เป็นนิสัย ไม่ปฏิเสธครับว่า
เวลาธัมบ์ไดรฟ์หาย เราคงรู้สึกไม่ดีแน่นอน
แม้ข้อมูลที่อยู่ในนั้นจะได้รับการปกป้องด้วยการเข้ารหัสไว้แล้วก็ตาม
แหม...ก็มันต้องเสียเงินอีกแล้วน่ะสิ
แต่มันคงรู้สึกเจ็บใจเป็นสองเท่า
หากข้อมูลที่อยู่ในนั้นเราไม่เคยได้ทำแบคอัพสำรองเอาไว้เลย
ดังนั้น วิธีสุดท้ายคือ
แนะนำให้คุณสำรองธัมบ์ไดรฟ์ไว้สักสองสามก็อปปี้
เพราะนอกจากพวกมันจะหายง่ายแล้ว ยังเสียง่ายอีกด้วย
เนื่องจากธัมบ์ไดรฟ์ส่วนใหญ่จะใช้กรอบเป็นพลาสติก
ซึ่งแตกหักได้ง่าย

ทิปจาก http://www.arip.co.th/

วิชาการ.คอม | MThai | Pixiart Top Sites | Songtoday.com

เว็บสำเร็จรูป อีคอมเมิร์ซ
มีเว็บไซต์ขายสินค้าได้ง่าย ๆ
โดยไม่ต้องมีความรู้เรื่องการทำเว็บ
แต่พร้อมด้วยคุณสมบัติต่าง ๆ อย่างครบถ้วน
พร้อมโปรโมทเว็บเว็บให้คุณฟรี !!!
We Easy Web
Solution
เว็บไซต์สำเร็จรูป ที่สมบูรณ์แบบ
ง่ายต่อการใช้งาน เหมือนคุณใช้งาน โปรแกรม
Word

ผู้ให้การสนับสนุนบีคอม

หน้าแรก
ติดต่อเว็บมาสเตอร์
ติดต่อโฆษณา เกี่ยวกับบีคอมและลิขสิทธิ์ Site Map
Submit your website เว็บไซต์มาใหม่